ddrg/super_eurlex huggingface dataset:
Oficialusis leidinys L 096 , 11/04/1997 p. 0005 - 0005



Komisijos reglementas (EB) Nr. 630/97 1997 m. balandžio 10 d. iš dalies keičiantis Komisijos reglamentą (EB) Nr. 2369/96, atidarantį 10000 tonų kitais būdais apdirbtų avižų grūdų, klasifikuojamų KN 11042292 ir 11042299 pozicijose, Bendrijos tarifinę kvotą ir numatantis jos administravimą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo [1], ypač į jo 1 straipsnį, kadangi Bendrija Pasaulinės prekybos organizacijai yra įsipareigojusi nuo 1996 m. sausio 1 d. kiekvieniems prekybos metams nustatyti 10000 tonų kitais būdais apdirbtų avižų grūdų, klasifikuojamų KN 11042292 ir 11042299 pozicijose, nulinio muito tarifinę kvotą; kadangi Komisijos reglamente (EB) Nr. 2369/96 [2] yra nustatytos išsamios importo pagal kvotą taisyklės; kadangi Komisijos reglamentas (EB) Nr. 1734/96 [3] nuo 1997 m. sausio 1 d. pakeičia kitais būdais apdirbtų avižų grūdų KN kodus vienu KN 11042298 kodu; kadangi pakeitus KN kodą gali iškilti nesusipratimų dėl produkto, kuriam taikoma kvota; kadangi reikia iš dalies pakeisti kitas importo licencijų galiojimo nuostatas; kadangi siekiant supaprastinimo reikėtų išbraukti nuorodas į 1995–1996 prekybos metus ir aiškiai nurodyti laiką, kada Komisija valstybėms narėms turi pranešti apie importo licencijų išdavimą; kadangi dėl to reikėtų iš dalies pakeisti Reglamentą (EB) Nr. 2369/96; kadangi šiame reglamente numatytos nuostatos atitinka Javų vadybos komiteto nuomonę, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 2369/96 iš dalies keičiamas taip: 1. Pavadinime, 1 straipsnyje, 3 straipsnio 1 dalyje ir 4 straipsnio penktoje įtraukoje žodžiai "KN 11042292 ir 11042299 pozicijose" pakeičiami "KN 11042298 pozicijoje". 2. 1 straipsnio antra pastraipa ir 2 straipsnio 1 dalies antra pastraipa išbraukiamos. 3. 3 straipsnio 3 dalis pakeičiama taip: "3. Jei bendras kiekis, dėl kurio pateiktos importo licencijos paraiškos, yra didesnis už produktų kiekį, kurį galima importuoti per tą laikotarpį, per tris darbo dienas nuo 2 pastraipoje nurodyto pranešimo termino pabaigos Komisija informuoja valstybes nares apie tai, kiek procentų jos išduodamos licencijas turėtų sumažinti kiekius, dėl kurių yra pateikti prašymai." 4. Prie 3 straipsnio 4 dalies antros pastraipos pridedama ši pastraipa: "Nepaisant Reglamento (EEB) Nr. 3719/88 [4] 21 straipsnio 1 dalies, kad būtų nustatytas licencijų galiojimo terminas, jos laikomos išduotos tą dieną, kurią buvo faktiškai išduotos." 2 straipsnis Šis reglamentas įsigalioja trečią dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. balandžio 10 d. Komisijos vardu Franz Fischler Komisijos narys [1] OL L 146, 1996 6 20, p. 1. [2] OL L 323, 1996 12 13, p. 8. [3] OL L 238, 1996 9 19, p. 1. [4] OL L 331, 1988 12 2, p. 1. --------------------------------------------------
Oficialusis leidinys L 154 , 12/06/1997 p. 0001 - 0001



Tarybos reglamentas (EB) Nr. 1048/97 1997 m. birželio 9 d. iš dalies keičiantis Reglamentą (EEB) Nr. 189/92, patvirtinantį nuostatas dėl tam tikrų Šiaurės Vakarų Atlanto žvejybos organizacijos priimtų kontrolės priemonių taikymo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2] , kadangi Reglamentas (EEB) Nr. 189/92 [3] reikalauja, kad Bendrijos žvejybos laivai Komisijai ir tuo pat metu savo kompetentingoms nacionalinėms institucijoms praneštų tam tikrą informaciją apie jų veiklą Šiaurės Vakarų Atlanto žvejybos organizacijos (NAFO) reguliuojamoje akvatorijoje; kadangi NAFO žuvininkystės komisija 1996 m. rugsėjo 13 d. priėmė rekomendaciją iš dalies pakeisti pranešimo iš laivų sistemą; kadangi pagal NAFO konvencijos XI straipsnį ši rekomendacija nuo 1996 m. lapkričio 13 d. Bendrijai tapo privaloma; kadangi dėl to reikia iš dalies pakeisti Reglamentą (EEB) Nr. 189/92, kad Bendrijos žvejybos laivai būtų įpareigoti įgyvendinti rekomendaciją, PRIĖMĖ ŠĮ REGLAMENTĄ: 1 straipsnis Reglamento (EEB) Nr. 189/92 priedo 1 punkto 1 papunktyje pridedama ši įtrauka: - "tikslinės rūšys" . 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas privalomas visas ir tiesiogiai taikomas visose valstybėse narėse. Priimta Liuksemburge, 1997 m. birželio 9 d. Tarybos vardu Pirmininkas G. Zalm [1] OL C 25, 1997 1 25, p. 11. [2] OL C 167, 1997 6 2. [3] OL L 21, 1992 1 30, p. 4. Reglamentas su paskutiniais pakeitimais, padarytais Reglamentu (EB) Nr. 3068/95 (OL L 329, 1995 12 30, p. 3). --------------------------------------------------
Oficialusis leidinys L 154 , 12/06/1997 p. 0002 - 0002



Tarybos reglamentas (EB) Nr. 1049/97 1997 m. birželio 9 d. iš dalies keičiantis Reglamentą (EB) Nr. 3069/95, nustatantį Europos bendrijos stebėtojų schemą, taikomą Bendrijos žvejybos laivams, žvejojantiems Šiaurės Vakarų Atlanto žvejybos organizacijos (NAFO) reguliuojamoje akvatorijoje EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], kadangi Reglamentas (EB) Nr. 3069/95 [3] priėmė nuostatas dėl stebėtojų skyrimo ir jų pareigų bei Bendrijos žvejybos laivų, dalyvaujančių arba besiruošiančių dalyvauti žvejybos veikloje Šiaurės Vakarų Atlanto žvejybos organizacijos (NAFO) reguliuojamoje akvatorijoje, kapitonų įsipareigojimų; kadangi 1996 m. rugsėjo 13 d. NAFO žvejybos komisija priėmė rekomendaciją iš dalies pakeisti stebėtojų schemą; kadangi pagal NAFO konvencijos XI straipsnį ši rekomendacija nuo 1996 m. lapkričio 13 d. Bendrijai tampa privaloma; kadangi dėl to reikia iš dalies pakeisti Reglamentą (EB) Nr. 3069/95, kad būtų galima Bendrijos žvejybos laivų kapitonus ir schemai paskirtus stebėtojus įpareigoti laikytis tos rekomendacijos, PRIĖMĖ ŠĮ REGLAMENTĄ: 1 straipsnis Reglamento (EB) Nr. 3069/95 I priedas iš dalies keičiamas taip: 1) prie 2 dalies e punkto pridedama: "visų pirma stebėtojai renka duomenis apie išmetamas ir paliekamas mažo dydžio žuvis laikydamiesi visais atvejais, kai leidžia aplinkybės, šios atrankos schemos: i) kiekvienai valkšnai turėtų būti registruojami apskaičiuotas bendras laimikis pagal rūšis svorio vienetais, taip pat apskaičiuoti išmetami kiekiai pagal rūšis svorio vienetais; ii) kiekviena dešimta valkšna turėtų būti išsamiai tiriama pagal žuvų rūšis, ne tik nurodant tiriamo ėminio svorį, bet ir skaičius, rodančius laimikio dalį, kuri bus iškrauta, ir laimikio dalį, kuri bus išmesta; iii) kiekvieną kartą, kai žvejybos vieta keičiama didesniu kaip 5 jūrmylių atstumu, i ir ii papunkčiuose apibūdintas ciklas pradedamas iš naujo."; 2) 3 punkto i papunkčio paskutinis sakinys pakeičiamas taip:"Laivo kapitonas, kad palengvintų stebėtojui atlikti savo pareigas, leidžia jam susipažinti su laivo dokumentais (laivo žurnalu, pajėgumų planu, produkcijos žurnalu arba krovimo planu) ir įvairiomis vietomis laive, taip pat, kaip reikalaujama, su paliekamu laimikiu ir laimikiu, kurį ketinama išmesti." 2 straipsnis Šis reglamentas įsigalioja septintą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1997 m. birželio 9 d. Tarybos vardu Pirmininkas G. Zalm [1] OL C 25, 1997 1 25, p. 12. [2] OL C 167, 1997 6 2. [3] OL L 329, 1995 12 30, p. 5. --------------------------------------------------
Oficialusis leidinys L 313 , 15/11/1997 p. 0001 - 0002



Komisijos reglamentas (EB) Nr. 2268/97 1997 m. lapkričio 14 d. koreguojantis didžiausią metinę žvejybinę pastangą tam tikrose žūklės zonose EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1995 m. birželio 15 d. Tarybos reglamentą (EB) Nr. 2027/95, nustatantį žvejybinės pastangos, susijusios su tam tikromis Bendrijos žūklės zonomis ir ištekliais, valdymo sistemą [1], ypač jo 4 straipsnio antrą įtrauką, kadangi Reglamento (EB) Nr. 2027/95 4 straipsnio antra įtrauka nustato, kad Komisija, gavusi valstybės narės prašymą, imasi atitinkamų priemonių jog tam tikra valstybė narė jai skirtas kvotas galėtų sužvejoti pagal 1995 m. kovo 27 d. Tarybos reglamento (EB) Nr. 685/95 dėl su tam tikromis Bendrijos žvejybos zonomis ir ištekliais susijusios žvejybinės pastangos valdymo [2] 6 straipsnio 2 dalies trečią pastraipą; kadangi Nyderlandai paprašė Komisijos, kad Nyderlandų laivams būtų pakeista didžiausia metinė žvejybinė pastanga, skirta jiems atsižvelgiant į tam tikras kvotas, kurios jiems buvo suteiktos pagal 1996 m. gruodžio 20 d. Tarybos reglamentą (EB) Nr. 390/97, nustatantį tam tikrų žuvų išteklių ir žuvų išteklių grupių bendrus leistinus sugavimus 1997 m. ir tam tikras sąlygas, kurių laikantis juos galima sugauti [3] su paskutiniais pakeitimais, padarytais Reglamentu (EB) Nr. 1974/97 [4]; kadangi šis reglamentas įsigalioja nedelsiant dėl to, kad Nyderlandai galėtų sužvejoti Nyderlandams skirtą kvotą; kadangi šiame reglamente numatytos priemonės atitinka Žuvininkystės ir akvakultūros vadybos komiteto nuomonę, PRIĖMĖ ŠĮ REGLAMENTĄ: 1 straipsnis Didžiausia metinė žvejybinė pastanga, Nyderlandų Karalystei skirta giliavandenėms žuvims, kurios žvejojamos traukiamaisiais žvejybos įrankiais, kaip nurodyta Reglamento (EB) Nr. 2027/95 I priede, iš dalies pakeičiama taip, kaip nustatoma šio reglamento priede. 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1997 m. lapkričio 14 d. Komisijos vardu Emma Bonino Komisijos narė [1] OL L 199, 1995 8 24, p. 1. [2] OL L 71, 1995 3 31, p. 5. [3] OL L 66, 1997 3 6, p. 1. [4] OL L 278, 1997 10 11, p. 1. -------------------------------------------------- PRIEDAS "Žūklės zona | Žvejybinė pastanga | Žvejybos įrankis | Tikslinės rūšys | ICES arba Cecaf zona | NL | | | | Traukiamieji įrankiai | Giliavandenės rūšys | V b, VI, VII, VIII, IX, X ir Cecaf 34.1.1, 34.1.2, 34.2.0 | 4847 | Iš kurių: | V b, VI | | 1000 | Iš kurių | | 0 | VII | 3076 | Iš kurių: | | 0 | VII a | 1089 | VII f | 0 | VIII a, VIII b, VIII d | 771 | VIII c, VIII e, IX, X ir Cecaf 34.1.1, 34.1.2 ir 34.2.0 | 0 | Iš kurių: | VIII c, VIII e, IX | 0 | IX | 0 | X | 0 | Cecaf 34.1.1 | 0 | Cecaf 34.1.2 | 0 | Cecaf 34.2.0 | 0 | Cecaf 34.1.1 | 0 | Cecaf 34.1.2 | 0 | Cecaf 34.2.0 | 0 | --------------------------------------------------
Oficialusis leidinys L 020 , 27/01/1998 p. 0020 - 0021



Komisijos reglamentas (EB) Nr. 195/98 1998 m. sausio 26 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 1068/97 [2], ypač į jo 6 straipsnio 3 ir 4 dalis, kadangi pagal Reglamento (EEB) Nr. 2081/92 5 straipsnį valstybės narės Komisijai pateikė paraiškas dėl tam tikrų pavadinimų užregistravimo geografinėmis nuorodomis arba kilmės vietos nuorodomis; kadangi pagal minėto reglamento 6 straipsnio 1 dalį buvo nustatyta, kad paraiška atitinka visus minėto reglamento reikalavimus, visų pirma dėl to, kad joje pateikta visa 4 straipsnyje reikalaujama informacija; kadangi šį pavadinimą išspausdinus Europos Bendrijų oficialiajame leidinyje [3], Komisijai pagal minėto reglamento 7 straipsnį buvo pateiktas protestas, tačiau jis buvo pripažintas nepagrįstu ir todėl buvo nepriimtinas; kadangi dėl to šį pavadinimą reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu jį saugoti visoje Bendrijoje kaip kilmės vietos nuorodą; kadangi šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 2396/97 [5], priedas, PRIĖMĖ ŠĮ REGLAMENTĄ: 1 straipsnis Šio reglamento priede nurodytu pavadinimu papildomas Komisijos reglamento (EB) Nr. 2400/96 priedas ir pagal Reglamento (EEB) Nr. 2081/92 6 straipsnio 3 dalį į "Saugomų kilmės vietos nuorodų ir saugomų geografinių nuorodų registrą" jis įrašomas kaip saugoma kilmės vietos nuoroda (SKVN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. sausio 26 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 156, 1997 6 13, p. 10. [3] OL C 246, 1996 8 24, p. 12. [4] OL L 327, 1996 12 18, p. 11. [5] OL L 331, 1997 12 3, p. 3. -------------------------------------------------- PRIEDAS EB SUTARTIES II PRIEDE IŠVARDYTI ŽMONĖMS VARTOTI SKIRTI PRODUKTAI Mėsos pagrindo gaminiai: ISPANIJA: - Jamón de Huelva (SKVN) --------------------------------------------------
Oficialusis leidinys L 048 , 19/02/1998 p. 0006 - 0006



Tarybos Reglamentas (EB) Nr. 374/98 1998 m. vasario 12 d. iš dalies keičiantis Reglamento (EB) Nr. 1172/95 dėl statistinių duomenų apie Bendrijos ir jos valstybių narių prekybą su valstybėmis, kurios nėra narės, 6 ir 9 straipsnius europos sąjungos taryba, atsižvelgdama į Europos bendrijos steigimo sutartį, ypač į jos 113 straipsnį, atsižvelgdama į Komisijos pasiūlymą, kadangi Reglamentui (EB) Nr. 476/97 [1], iš dalies keičiančiam Reglamentą (EB) Nr. 1172/95 [2], 1997 m. sausio 1 d. iš dalies pakeitus Bendrijos statistinę teritoriją visos nuorodos į ankstesnį statistinės teritorijos apibrėžimą turi būti išbraukiamos; kadangi todėl Reglamento (EB) Nr. 1172/95 6 straipsnio 1 dalis turėtų būti iš dalies keičiama; kadangi šiuo metu prekybos statistikos tikslams naudojama valstybių nomenklatūra nuo 1999 m. sausio 1 d. keičiama abėcėline nomenklatūra, kurios pagrindą sudaro ISO 2 raidžių kodas; kadangi šiame naujame kontekste ir siekiant darnumo, visos valstybės narės, rinkdamos statistiką ir ją perduodamos Eurostatui, privalo naudoti tą pačią nomenklatūrą; kadangi todėl būtina iš dalies pakeisti Reglamento (EB) Nr. 1172/95 9 straipsnį, išbraukiant valstybėms narėms suteiktą galimybę statistikos rinkimo etapu naudoti kitas valstybių nomenklatūras, priėmė šį reglamentą: 1 straipsnis Reglamentas (EB) Nr. 1172/95 iš dalies keičiamas taip: 1. 6 straipsnio 1 dalyje: a) a punkte išbraukiama antroji įtrauka; b) b punkte išbraukiama trečioji įtrauka; c) c punktas pakeičiamas taip: "c) prekes, minimas 4 straipsnio 1 dalies antrojoje pastraipoje."; 2. 9 straipsnyje: a) 2 dalis pakeičiama taip: "2. 1 dalyje minimoje valstybių nomenklatūroje nustatytas kodas turi būti suteikiamas kiekvienai valstybei."; b) 3 dalis išbraukiama. 2 straipsnis Šis reglamentas įsigalioja dvidešimtą dieną nuo jo paskelbimo Europos Bendrijų oficialiajame leidinyje. 1 straipsnio 2 dalis taikoma nuo 1999 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. vasario 12 d. Tarybos vardu Pirmininkas J. Battle [1] OL L 75, 1997 3 15, p. 1. [2] OL L 118, 1995 5 25, p. 10. --------------------------------------------------
Oficialusis leidinys L 113 , 15/04/1998 p. 0006 - 0007



Tarybos reglamentas (EB) Nr. 782/98 1998 m. balandžio 7 d. iš dalies keičiantis Reglamentą (EB) Nr. 1626/94, nustatantį tam tikras technines priemones žuvų ištekliams išsaugoti Viduržemio jūroje EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomonę [2], atsižvelgdama į Ekonomikos ir socialinių reikalų komiteto nuomonę [3], kadangi pagal 1992 m. gruodžio 20 d. Tarybos reglamento (EB) Nr. 3760/92, sukuriančio Bendrijos žuvininkystės ir akvakultūros sistemą [4], 2 straipsnį pagrindinis bendros žuvininkystės politikos tikslas – apsaugoti ir išsaugoti gyvus jūrinius vandens išteklius; kadangi Tarptautinė komisija dėl Atlanto tuno apsaugos (ICCAT) 1996 m. lapkričio 22–29 d. Ispanijoje San Sebastijane (San Sebastian) įvykusioje savo neeilinėje dešimtojoje sesijoje priėmė dvi rekomendacijas dėl melsvųjų tunų žvejybos Viduržemio jūroje; kadangi ICCAT taip pat rekomendavo tam tikras konkrečias taisykles dėl iškraunamų į krantą melsvųjų tunų verslinių dydžių; kadangi visos šios rekomendacijos nustatytos remiantis moksliniais patarimais; kadangi pagal Bendrijos tarptautinių įsipareigojimų sistemą, ypač atsižvelgiant į būsimą Bendrijos stojimą į ICCAT, tikslinga įgyvendinti šias rekomendacijas, siekiant išvengti pernelyg didelio spaudimo dėl melsvųjų tunų žvejojimo; kadangi todėl Reglamentas (EB) Nr. 1626/94 [5] turėtų būti iš dalies pakeistas, PRIĖMĖ ŠĮ REGLAMENTĄ: 1 straipsnis Reglamentas (EB) Nr. 1626/94 iš dalies keičiamas taip: 1. Įterpiamas šis straipsnis: "3a straipsnis 1. Uždraudžiama žvejoti melsvuosius tunus su gaubiamojo tinklo sėdžia laikotarpiu nuo rugpjūčio 1 iki 31 dienos. 2. Uždraudžiama naudoti lėktuvus ir sraigtasparnius, kaip pagalbines priemones, žvejojant melsvuosius tunus laikotarpiu nuo birželio 1 iki 30 d." 2. IV priede: - atitinkamas įrašas pakeičiamas taip: "Rūšys | Verslinis dydis | Thunnus thynnus | 70 cm arba 6,4 kg (**) | - ankstesnė išnaša (**) pernumeruojama (***). 2 straipsnis Šis reglamentas įsigalioja kitą dieną po jo paskelbimo Europos Bendrijų oficialiajame leidinyje. Šis reglamentas yra privalomas visas ir tiesiogiai taikomas visose valstybėse narėse. Priimta Liuksemburge, 1998 m. balandžio 7 d. Tarybos vardu Pirmininkas D. Blunkett [1] OL C 337, 1997 11 7, p. 36. [2] OL C 104, 1998 4 6. [3] OL C 73, 1998 3 9. [4] OL L 389, 1992 12 31, p. 1. [5] OL L 171, 1994 7 6, p. 1. Reglamentas su paskutiniais pakeitimais, padarytais Reglamentu (EB) Nr. 1075/96 (OL L 142, 1996 6 15, p. 1). --------------------------------------------------
Oficialusis leidinys L 206 , 23/07/1998 p. 0015 - 0016



Komisijos reglamentas (EB) Nr. 1576/98 1998 m. liepos 22 d. papildantis Reglamento (EB) Nr. 2400/96 dėl tam tikrų pavadinimų įtraukimo į Tarybos reglamente (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos numatytą "Saugomų kilmės vietos nuorodų ir saugomų geografinių nuorodų registrą" priedą EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos [1] su paskutiniais pakeitimais, padarytais Komisijos reglamentu (EB) Nr. 1068/97 [2], ypač į jo 6 straipsnio 3 ir 4 dalis, kadangi pagal Reglamento (EEB) Nr. 2081/92 5 straipsnį Prancūzija Komisijai pateikė paraišką dėl vieno pavadinimo užregistravimo geografine nuoroda; kadangi pagal minėto reglamento 6 straipsnio 1 dalį buvo nustatyta, kad paraiška atitinka visus to reglamento reikalavimus, visų pirma dėl to, kad joje pateikta visa minėto reglamento 4 straipsnyje numatyta informacija; kadangi šį pavadinimą išspausdinus Europos Bendrijų oficialiajame leidinyje [3], Komisija negavo nė vieno pagal minėto reglamento 7 straipsnį pateikto protesto dėl šio reglamento priede pateikto pavadinimo; kadangi todėl šį pavadinimą reikėtų įrašyti į "Saugomų kilmės vietos nuorodų ir saugomų geografinių nuorodų registrą" ir tokiu būdu jį saugoti visoje Bendrijoje kaip saugomą geografinę nuorodą; kadangi šio reglamento priedu papildomas Komisijos reglamento (EB) Nr. 2400/96 [4] su paskutiniais pakeitimais, padarytais Reglamentu (EB) Nr. 1265/98 [5], priedas, PRIĖMĖ ŠĮ REGLAMENTĄ: 1 straipsnis Šio reglamento priede pateiktu pavadinimu papildomas Reglamento (EB) Nr. 2400/96 priedas ir į Reglamento (EEB) Nr. 2081/92 6 straipsnio 3 dalyje numatytą "Saugomų kilmės vietos nuorodų ir saugomų geografinių nuorodų registrą" jis įrašomas kaip saugoma geografinė nuoroda (SGN). 2 straipsnis Šis reglamentas įsigalioja jo paskelbimo Europos Bendrijų oficialiajame leidinyje dieną. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. liepos 22 d. Komisijos vardu Franz Fischler Komisijos narys [1] OL L 208, 1992 7 24, p. 1. [2] OL L 156, 1997 6 13, p. 10. [3] OL C 336, 1997 11 7, p. 4. [4] OL L 327, 1996 12 18, p. 11. [5] OL L 175, 1998 6 19, p. 7. -------------------------------------------------- PRIEDAS EB SUTARTIES II PRIEDE IŠVARDYTI ŽMONĖMS VARTOTI SKIRTI PRODUKTAI Vaisiai ir daržovės: PRANCŪZIJA - Lentilles vertes du Berry (SGN) --------------------------------------------------
Oficialusis leidinys L 276 , 13/10/1998 p. 0004 - 0004



Komisijos reglamentas (EB) Nr. 2194/98 1998 m. spalio 12 d. iš dalies keičiantis Reglamentą (EB) Nr. 2629/97 dėl prie ausų tvirtinamų įsagų, naudojamų pagal galvijų identifikavimo ir registravimo sistemą (tekstas svarbus EEE) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1997 m. balandžio 21 d. Tarybos reglamentą (EB) Nr. 820/97, nustatantį galvijų identifikavimo ir registravimo sistemą ir jautienos bei jos produktų ženklinimą etiketėmis [1], ypač į jo 10 straipsnio a punktą, kadangi Komisijos reglamentas (EB) Nr. 2629/97 [2] su pakeitimais, padarytais Reglamentu (EB) Nr. 1177/98 [3], nustato išsamias taisykles dėl prie ausų tvirtinamų įsagų, valdų registrų bei pasų, naudojamų pagal galvijų identifikavimo ir registravimo sistemą; kadangi norint išvengti sunkumų Bendrijos vidaus prekyboje galvijais ir galiojančias taisykles padaryti aiškesnes, būtina leisti augintojams pagal nacionalines nuostatas iš anksto įsigyti, jei jie to nori, atitinkamą kiekį ausų įsagų, kurio reikia jų reikmėms per ne ilgesnį kaip vienerių metų laikotarpį; kadangi Reglamentas (EB) Nr. 2629/97 turėtų būti atitinkamai pakeistas; kadangi šiame reglamente numatytos priemonės atitinka Europos žemės ūkio orientavimo ir garantijų fondo komiteto nuomonę, PRIĖMĖ ŠĮ REGLAMENTĄ: 1 straipsnis Reglamento (EB) Nr. 2629/97 1 straipsnis papildomas šia 5 dalimi: "5. Galvijų laikytojams leidžiama pagal taikytinas nacionalines nuostatas iš anksto įsigyti, jei jie to nori, atitinkamą ausų įsagų kiekį, kurio reikia jų reikmėms per ne ilgesnį kaip vienerių metų laikotarpį. Ūkiams, kuriuose yra ne daugiau kaip penki gyvuliai, kompetentinga institucija gali iš anksto duoti penkias poras ausų įsagų." 2 straipsnis Šis reglamentas įsigalioja trečią dieną po paskelbimo Europos Bendrijų oficialiajame leidinyje. Jis taikomas nuo 1998 m. spalio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1998 m. spalio 12 d. Komisijos vardu Franz Fischler Komisijos narys [1] OL L 117, 1997 5 7, p. 1. [2] OL L 354, 1997 12 30, p. 19. [3] OL L 163, 1998 6 6, p. 19. --------------------------------------------------